Kamu bisa jelasin ke aku soal Cyanobacteria dalam bahasa jawa?

Alga ijo-biru (Cyanophyta) iku sebeneré organisme prokariotik sing mèmper karo alga ya iku ing habitaté lan ing cara fotosintesisé. Sebeneré alga ijo-biru iki luwih cedhak karo baktéri tinimbang alga dadi panliti luwih seneng ngarani organisme iki cyanobacteria utawa baktéri ijo-biru.

Sanajan alga ijo-biru iku fotosintesis lan sifaté prokariotik, nanging alga ijo-biru iku béda karo baktéri fotosintetik. Klorofilé iku klorofil a, ya iku molekul sing padha karo klorofil sing ana ing alga lan ing tetuwuhan. Alga ijo-biru bisa nganggo banyu dadi sumber èlèktron lan kelawan ngrédhuksi karbon dhioksidha dadi karbohidrat. Réaksiné iku kaya ngéné:

CO2 + 2H20 --> (CH2O) + H2O+O2

Padha kaya baktéri peluncur, alga ijo-biru iku kebungkus ing njero dhindhing peptidoglikan sing diubengi déning selubung sing ana getahé. Saliyané klorofil lan béta-karotèn, alga ijo-biru duwé siji utawa loro pigmèn tambahan ya iku pigmèn biru utawané fikosianin lan pigmèn abang sing dijenengi fikoeritrin. Campuran prasaja klorofil, fikosianin lan pigmèn ing sapérangan spésies sing duwé fikovretrin katoné warnané abang, ungu, soklat, lan ireng.